b'\n_START_ARTICLE_\nBromargirita\n_START_SECTION_\nCaracter\xc3\xadstiques\n_START_PARAGRAPH_\nCristal\xc2\xb7litza en el sistema c\xc3\xbabic i t\xc3\xa9 una duresa de 2,55 a l\'escala de Mohs. La seva f\xc3\xb3rmula qu\xc3\xadmica \xc3\xa9s AgBr i la seva densitat \xc3\xa9s de 6,5 g/cm\xc2\xb3. Predominen els exemplars de color groguencs._NEWLINE_Segons la classificaci\xc3\xb3 de Nickel-Strunz, la bromargirita pertany a "03.AA - Halurs simples, sense H\xe2\x82\x82O, amb proporci\xc3\xb3 M:X = 1:1, 2:3, 3:5, etc." juntament amb els seg\xc3\xbcents minerals: marshita, miersita, nantokita, iodargirita, tocornalita, clorargirita, carobbi\xc3\xafta, grice\xc3\xafta, halita, silvina, villiaumita, salmiac, lafossa\xc3\xafta, calomelans, kuzminita, moschelita, neighborita, clorocalcita, kolarita, radhakrishna\xc3\xafta, callacollo\xc3\xafta i hephaistosita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba com a mineral secundari a la zona d\'oxidaci\xc3\xb3 dels dip\xc3\xb2sits de minerals d\'argent, notablement en les regions \xc3\xa0rides. Sol trobar-se associada a altres minerals com: plata nativa, wulfenita, piromorfita, malaquita, limonita, jarosita, cerussita, atacamita, iodargirita, smithsonita, i \xc3\xb2xids de ferro i \xc3\xb2xids de mangan\xc3\xa8s.\n_START_SECTION_\nVarietats\n_START_PARAGRAPH_\nEs coneixen tres varietats de bromargirita: bromargirita cl\xc3\xb2rica, bromargirita i\xc3\xb2dica i bromargirita merc\xc3\xbarica, depenent de si la seva composici\xc3\xb3 cont\xc3\xa9 clor, iode o mercuri respectivament. Aquests exemplars nom\xc3\xa9s s\'han trobat a la prov\xc3\xadncia de Copiap\xc3\xb3, Xile.'